
34 DR.30.6.2008 

 
Namun saya ingin menegaskan di sini pelaksanaan strategi ini tidak sekali-kali 

menghalang usahawan bukan bumiputera meraih peluang-peluang yang sama yang tetap 
terbuka kepada mereka.  

Kajian Separuh Penggal Rancangan Malaysia Kesembilan juga mencatatkan 
instrumen penyusunan semula sedia ada bagi meningkatkan penyertaan bumiputera dalam 
ekonomi akan dikaji semula. Ini termasuk garis panduan jawatankuasa pelaburan asing, 
prosedur perolehan awam dan Akta Penyelarasan Pengindustrian 1975. 

 Ingin saya memberi penjelasan bahawa kajian semula instrumen berkenaan tidak 
bermaksud untuk memperketatkan syarat-syarat penyusunan semula ekuiti yang boleh 
menjejaskan pelaburan dari dalam dan luar negeri. Malah Akta Penyelarasan 
Pengindustrian 1975 telah melonggarkan syarat penyertaan bumiputera dan membenarkan 
pemilikan asing sehingga 100% sejak tahun 1980-an lagi. 

■1210 

 Sementara itu, sebagai langkah ke arah liberalisasi ekonomi secara berperingkat 
ataupun dengan izin, progressive liberalization untuk menjana lebih pertumbuhan garis 
panduan jawatankuasa pelaburan asing atau FSI dengan izin, sedang diteliti supaya garis 
panduan ini tidak dilihat sebagai penghalang kepada penglibatan sektor swasta dalam 
ekonomi.  Peruntukan-peruntukan yang tidak sesuai lagi akan dimansuhkan supaya garis 
panduan ini lebih mesra, lebih serasi dengan tuntutan pasaran atau dengan izin, market 
friendly. 

 Satu lagi strategi utama dalam menangani ketidaksamaan sosioekonomi ialah, 
penyusunan semula guna tenaga bertujuan menghapuskan pengenalan kaum mengikut 
fungsi ekonomi.  Ketidakseimbangan guna tenaga di kalangan kumpulan etnik akan 
dikurangkan dalam pelbagai sektor dan pekerjaan dengan meningkatkan penyertaan 
bumiputera dan bukan bumiputera dalam sektor yang masih kurang penyertaan mereka.  
Oleh itu, sektor swasta digalak mengambil lebih ramai bumiputera dan lebih ramai bukan 
bumiputera akan digalak untuk bekerja dengan sektor awam.  Adalah penting strategi ini 
dipantau bagi tujuan pemantauan ini, syarikat yang tersenarai di Bursa Saham diminta 
bekerjasama melaporkan maklumat mengenai bilangan pekerja mengikut kumpulan etnik.  
Dengan ini, kedudukan komposisi guna tenaga mengikut kumpulan etnik di kedua-dua 
sektor awam dan swasta akan dapat dipantau.  Kerajaan tidak berhasrat untuk memaksa 
mana-mana syarikat awam atau public listed company, dengan izin menambah bilangan 
guna tenaga bumiputera. 

 Tuan Yang di-Pertua, kita tidak dapat mengelak dari realiti bahawa terdapat jurang 
pencapaian yang masih ketara antara kaum negeri dan wilayah.  Dasar dan strategi 
pembangunan di bawah Teras Ketiga, merupakan usaha bagi mengecilkan jurang tersebut 
yang mana faedah bukan sahaja akan dinikmati oleh kaum bumiputera, bahkan semua 
golongan masyarakat yang masih memerlukan bantuan daripada kerajaan.  Selaras itu, 
usaha untuk menangani ketidaksamaan sosioekonomi akan diteruskan bagi menentukan 
pengagihan kekayaan yang lebih saksama, dan penyertaan semua kumpulan kaum yang 
akhirnya akan meningkatkan kualiti hidup rakyat dan menjamin perpaduan negara.  Terima 
kasih. 

 

 

 

 

 

 

 

 

 



Namun saya ingin menegaskan di sini pelaksanaan strategi ini tidak sekali-kali. menghalang usahawan bukan bumiputera meraih peluang-peluang yang sama yang tetap terbuka kepada mereka. Kajian Separuh Penggal Rancangan Malaysia Kesembilan juga mencatatkan instrumen penyusunan semula sedia ada bagi meningkatkan penyertaan bumiputera dalam ekonomi akan dikaji semula. Ini termasuk garis panduan jawatankuasa pelaburan asing, prosedur perolehan awam dan Akta Penyelarasan Pengindustrian 1975. Ingin saya memberi penjelasan bahawa kajian semula instrumen berkenaan tidak bermaksud untuk memperketatkan syarat-syarat penyusunan semula ekuiti yang boleh menjejaskan pelaburan dari dalam dan luar negeri. Malah Akta Penyelarasan Pengindustrian 1975 telah melonggarkan syarat penyertaan bumiputera dan membenarkan pemilikan asing sehingga 100% sejak tahun 1980-an lagi. #1210. Sementara itu, sebagai langkah ke arah liberalisasi ekonomi secara berperingkat ataupun dengan izin, progressive liberalization untuk menjana lebih pertumbuhan garis panduan jawatankuasa pelaburan asing atau FSI dengan izin, sedang diteliti supaya garis panduan ini tidak dilihat sebagai penghalang kepada penglibatan sektor swasta dalam ekonomi. Peruntukan-peruntukan yang tidak sesuai lagi akan dimansuhkan supaya garis panduan ini lebih mesra, lebih serasi dengan tuntutan pasaran atau dengan izin, market friendly. Satu lagi strategi utama dalam menangani ketidaksamaan sosioekonomi ialah, penyusunan semula guna tenaga bertujuan menghapuskan pengenalan kaum mengikut fungsi ekonomi. Ketidakseimbangan guna tenaga di kalangan kumpulan etnik akan dikurangkan dalam pelbagai sektor dan pekerjaan dengan meningkatkan penyertaan bumiputera dan bukan bumiputera dalam sektor yang masih kurang penyertaan mereka. Oleh itu, sektor swasta digalak mengambil lebih ramai bumiputera dan lebih ramai bukan bumiputera akan digalak untuk bekerja dengan sektor awam. Adalah penting strategi ini dipantau bagi tujuan pemantauan ini, syarikat yang tersenarai di Bursa Saham diminta bekerjasama melaporkan maklumat mengenai bilangan pekerja mengikut kumpulan etnik. Dengan ini, kedudukan komposisi guna tenaga mengikut kumpulan etnik di kedua-dua sektor awam dan swasta akan dapat dipantau. Kerajaan tidak berhasrat untuk memaksa mana-mana syarikat awam atau public listed company, dengan izin menambah bilangan guna tenaga bumiputera. Tuan Yang di-Pertua, kita tidak dapat mengelak dari realiti bahawa terdapat jurang pencapaian yang masih ketara antara kaum negeri dan wilayah. Dasar dan strategi pembangunan di bawah Teras Ketiga, merupakan usaha bagi mengecilkan jurang tersebut yang mana faedah bukan sahaja akan dinikmati oleh kaum bumiputera, bahkan semua golongan masyarakat yang masih memerlukan bantuan daripada kerajaan. Selaras itu, usaha untuk menangani ketidaksamaan sosioekonomi akan diteruskan bagi menentukan pengagihan kekayaan yang lebih saksama, dan penyertaan semua kumpulan kaum yang akhirnya akan meningkatkan kualiti hidup rakyat dan menjamin perpaduan negara. Terima kasih.